ไทยพาณิชย์ขึ้นดอกเบี้ยเงินฝาก-กู้
ธนาคารไทยพาณิชย์ ขึ้นดอกเบี้ยฝากประจำ 0.15-0.40%,เงินกู้ 0.12-0.15% มีผลพรุ่งนี้
3 ธ.ค. 2553

ธนาคารไทยพาณิชย์ ขึ้นดอกเบี้ยฝากประจำ 0.15-0.40%,เงินกู้ 0.12-0.15% มีผลพรุ่งนี้
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ (SCB) กล่าวว่า ธนาคารประกาศปรับขึ้นอัตราดอกเบี้ยเงินฝากประจำ ตั๋วแลกเงิน โดยปรับเพิ่มขึ้นสูงสุดถึง 0.40% ต่อปี สำหรับอัตราดอกเบี้ยเงินให้สินเชื่อได้มีการปรับขึ้นเช่นกันโดยเป็นการปรับขึ้น 0.12%-0.15% ต่อปี ตามประเภทของอัตราดอกเบี้ยเงินให้สินเชื่อ ทั้งนี้ มีผลตั้งแต่วันที่ 4 ธันวาคม 2553   
จากการปรับอัตราดอกเบี้ยดังกล่าว ส่งผลให้อัตราดอกเบี้ยเงินฝากประจำ 3 เดือน จะอยู่ในช่วงอัตราดอกเบี้ย 1% -1.25% ต่อปี เงินฝากประจำ 6 เดือนจะอยู่ในช่วง 1.25%-1.45% ต่อปี  เงินฝากประจำ 12 เดือนจะอยู่ในช่วง 1.40%-1.65% ต่อปี เงินฝากประจำระยะยาว 24 เดือน จะอยู่ในช่วง 2.25%-2.50% ต่อปี และเงินฝากประจำ 36 เดือน ปรับเป็น 2.65%  ต่อปี 
สำหรับอัตราดอกเบี้ยเงินให้สินเชื่อ  MLR  ปรับเป็น  6.12% ต่อปี อัตราดอกเบี้ย MOR ปรับเป็น 6.40% ต่อปี และ อัตราดอกเบี้ย MRR ปรับเป็น  6.65% ต่อปี ตามลำดับ
"การขึ้นอัตราดอกเบี้ยในครั้งนี้เพื่อให้สอดรับกับนโยบายทางการเงินของทางการ ซึ่งธนาคารได้พิจารณาปรับอัตราดอกเบี้ยทั้งเงินฝากและเงินให้สินเชื่อ โดยเป็นการปรับขึ้นในเงินฝากประจำทุกประเภทและตั๋วแลกเงิน ตามวงเงินและระยะเวลาการฝากเพื่อเป็นการส่งเสริมการออม"นางกรรณิกา กล่าว